Bryggens museum er bygget der det lå bryggegårder inntil storbrannen 4. juli 1955. Det Hanseatiske Museum ligger på Bryggen, ved Fisketorget, og forteller historien om Bergen og hanseatene. Kjøttbasaren er byens basar for matvarer, oppført i 1874–76 i nyromansk stil. Mariakirken i Bergen er fra 1100-tallet, og var mellom 1408 og 1766 hanseatenes kirke. Det ble holdt gudstjenester på tysk her frem til 1868. Schøtstuene var forsamlingshusene for handelsgårdenes beboere, brukt til måltider og som festsaler, retts- og møtelokaler, gjenreist i 1937–38.